**ՀԻՄՆԱՎՈՐՈՒՄ**

**««ԳԱԶՊՐՈՄ ԱՐՄԵՆԻԱ» ՓԱԿ ԲԱԺՆԵՏԻՐԱԿԱՆ ԸՆԿԵՐՈՒԹՅԱՆԸ ՕԳՏԱԳՈՐԾՄԱՆ ԻՐԱՎՈՒՆՔՈՎ ԳՈՒՅՔ ՏՐԱՄԱԴՐԵԼՈՒ ՄԱՍԻՆ» ԱԲՈՎՅԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՎԵՐԱԲԵՐՅԱԼ**

Ավագանու որոշման նախագիծը կազմվել է համաձայն «Տեղական ինքնակառավարման մասին» օրենքի 18-րդ հոդվածի 1-ին մասի 21-րդ կետի և հաշվի առնելով համայնքի ղեկավարի առաջին տեղակալ Դավիթ Զարոյանի (մուտք՝ 2025 թվականի հունիսի 09-ի N Ք-3828) զեկուցագիրը։

Աբովյան համայնքի Աբովյան քաղաքում նոր կառուցված միջին ճնշման գազատարները, որոնց սպասարկվումն իրականացվելու է Աբովյանի ԳԳ մասնաճյուղի կողմից, առաջարկվել է անհատույց օգտագործման պայմանագրով հանձնել Աբովյանի ԳԳ մասնաճյուղին՝ պատշաճ սպասարկում իրականացնելու նպատակով։

Ելնելով վերոգրյալից առաջարկվում է Աբովյան համայնքի Աբովյան քաղաքի 4-րդ միկրոշրջանի 1-ին շենքի հարող տարածքի նոր կառուցված գազատարն անհատույց և անժամկետ օգտագործման իրավունքով տրամադրել «Գազպրոմ Արմենիա» փակ բաժնետիրական ընկերության Աբովյանի գազիֆիկացման և գազամատակարարման մասնաճյուղին։ ««Գազպրոմ Արմենիա» փակ բաժնետիրական ընկերությանը օգտագործման իրավունքով գույք տրամադրելու մասին» Աբովյան համայնքի ավագանու որոշման նախագծի ընդունմամբ այլ իրավական ակտերի ընդուման անհրաժեշտություն չկա:   
««Գազպրոմ Արմենիա» փակ բաժնետիրական ընկերությանը օգտագործման իրավունքով գույք տրամադրելու մասին» Աբովյան համայնքի ավագանու որոշման նախագծի ընդունմամբ Աբովյան համայնքի բյուջեում էական փոփոխություններ չեն նախատեսվում:

**ՀԱՄԱՅՆՔԻ ՂԵԿԱՎԱՐ ԷԴՈՒԱՐԴ ԲԱԲԱՅԱՆ**